
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 126 

8 Οκτωβρίου 2015 


ΚΑΝΟΝΙΣΜΟΣ ΥΠ’ ΑΡΙΘ. 2189/1291/7.11.1996 

* Εσωτερικός Κανονισμός της Γυναικείας Κοινοβιακής 

Ιερός Μονής Παναγίας Φανερωμένης Χιλιομοδίου Κο¬ 
ρινθίας, της Ιερός Μητροπόλεως Κορίνθου. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Ι.Έχουσα υτί όψει: 

2. τας διατάξεις του άρθρου 39 παρ. 4 του Ν. 590/1977 
«Περί Καταστατικού Χάρτου της Εκκλησίας της Ελλά¬ 
δος», όπως έχει συμπληρωθεί δια του άρθρου 51 παρ. 
3 του Ν. 4301/2014, 

3. τας διατάξεις του Κανονισμού 39/1972 «Περί των εν 
Ελλάδι Ιερών Μονών και Ησυχαστηρίων» (ΦΕΚ 103/τ.Α'/ 
30.6.1972), 

4. την υπ’ αριθμ. 1081/4.7.1996 Πρότασιν του Σεβασμιω- 
τάτου Μητροπολίτου Κορίνθου Παντελεήμονος, και 

5. την υπ’ αριθμ. 2189/1291/7.11.1996 απόφασιν της Δι¬ 
αρκούς Ιεράς Συνόδου, αποφασίζει: 

Εγκρίνει τον Εσωτερικόν Κανονισμόν της Γυναικείας 
Κοινοβιακής Ιεράς Μονής Παναγίας Φανερωμένης Χιλιο- 
μοδίου Κορινθίας, της Ιεράς Μητροπόλεως Κορίνθου, 
έχοντα ούτω: 

ΕΣΩΤΕΡΙΚΟΣ ΚΑΝΟΝΙΣΜΟΣ 
ΤΗΣ ΙΕΡΑΣ ΜΟΝΗΣ ΠΑΝΑΓΙΑΣ ΦΑΝΕΡΩΜΕΝΗΣ 
ΧΙΛΙΟΜΟΔΙΟΥ ΚΟΡΙΝΘΙΑΣ, 

ΤΗΣ ΙΕΡΑΣ ΜΗΤΡΟΠΟΛΕΩΣ ΚΟΡΙΝΘΟΥ 

Εις το όνομα του Πατρός και του Υιού και του Αγί¬ 
ου Πνεύματος, της μίας Τρισολαμπούς, Αδιαιρέτου και 
Ομοουσίου Τριάδος και Κυριότητος, του μόνου Θεού του 
Παντός, Πρεσβείας της Κυρίας Θεοτόκου, του εν Αγίοις 
Πατρός ημών Σωφρονίου Πατριάρχου Ιεροσολύμων, ευ- 
χαίς των Κτιτόρων και πάντων των εν ευσεβεία τελειωθέ- 
ντων Πατέρων έτι δε και των τελειωθεισών Μητέρων της 
Αγίας Μονής ταύτης, επινεύσει δε του Σεβασμιωτάτου 
Μητροπολίτου Κορίνθου Παντελεήμονος, προβαίνομεν 
εις την σύνταξιν του παρόντος Εσωτερικού Κανονισμού 
της Ιεράς Κοινοβιακής Μονής Κοιμήσεως Θεοτόκου (Φα¬ 
νερωμένης) Χιλιομοδίου Κορινθίας αφορώντος εις την 
οργάνωσιν, διοίκησιν και εις την προαγωγήν του πνευ¬ 
ματικού βίου συμφώνως προς τους Ιερούς Κανόνας, τας 
μοναχικός παραδόσεις και τους νόμους του κράτους. 

ΚΕΦΑΛΑΙΟΝ Α' 

Αρθρον 1 

Φύσις και σύστασις 

Η I. Μονή Κοιμήσεως Θεοτόκου (Φανερωμένη), ιδρύ- 
θη κατά το έτος 1897 εις την σήμερον ευρισκομένην 

* Σύμφωνα με το άρθρο 27 παρ. 1 του Ν. 4301/2014 


θέσιν ως ανδρώα, αποτελούσα αύτη πριν το έτος 1897 
μετόχιον της πάλαι ποτέ διαλαμψάσης Ιστορικής I. Μο¬ 
νής Ζωοδόχου Πηγής, ιδρυθείσης κατά το έτος 1265 
(περίπου) και απετέλει κανονικήν Ιεράν Μονήν, Ν.Π.Δ.Δ., 
υφισταμένης της υποστάσεώς της αυτής, από της συ- 
στάσεώς της, αμεταβλήτου. 

Εν έτει 1949 και μερίμνη του μακαριστού Μητροπολί¬ 
του Κορίνθου κυρού Προκοπίου μετετράπη εις γυναικεί- 
αν, δί ου επεκυρώθη νόμω και η τοιαύτη υπόστασις της 
Ιεράς Μονής ως Ν.Π.Δ.Δ.. Η Ιερά Μονή είναι Κοινοβιακή, 
θεωρείται δε υφισταμένη και λειτουργούσα λόγω της 
ιστορικότητος αυτής και εάν ουδεμία Μοναχή υπολει- 
φθή εν αυτή εν τη περιπτώσει ταύτη θα διορίζεται υπό 
του εκάστοτε Μητροπολίτου Κορίνθου προσωρινή Δι¬ 
αχειριστική Επιτροπή αποτελουμένη εξ Ιερέων αγάμων 
η εγγάμων, Μοναχών η Μοναζουσών εξ άλλων Ιερών 
Μονών, κατά την κρίσιν του, έως ότου εγκατασταθή νέα 
αδελφότης. Αι εξουσίαι και τα καθήκοντα, τα αναγραφό¬ 
μενα εις τον παρόντα κανονισμόν, συγκεντρούνται εις 
το ανωτέρω συλλογικόν όργανον, ο πρόεδρος του οποί¬ 
ου η έτερον μέλος της Διαχειριστικής Επιτροπής μετά 
την σχετικήν εξουσιοδότησιν εγκεκριμένην και υπό του 
Μητροπολιτικού Συμβουλίου θα εκπροσωπή την Ιεράν 
Μονήν πάσας τας προς τρίτους σχέσεις, συναλλαγάς κ.ο. 

Αρθρον 2 
Σκοπός 

Σκοπός της I. Μονής είναι: 

α) ο αγιασμός και η εν Χριστώ τελείωσις των αδελφών 
αυτής, δί ακριβούς τηρήσεως των περί της μοναχικής 
Πολιτείας Ιερών Κανόνων και των παραδόσεων της Ορ¬ 
θοδόξου Ανατολικής Εκκλησίας. 

β) Η διαφύλαξις της εν αυτή αποτεθησαυρισμένης δια 
φοβερός αποκαλύψεως σεπτής και θαυματουργού Ιεράς 
Εικόνος της Υπεραγίας Θεοτόκου. 

γ) Η δια παντός μέσου και τρόπου υπόμνησις της 
ανεκτιμήτου και παντοειδούς προσφοράς της I. Μονής 
ως και της Ορθοδόξου Εκκλησίας της Ελλάδος γενι- 
κώτερον, προς το Ελληνικόν Έθνος, ιδία δε κατά τον 
απελευθερωτικόν αγώνα της Εθνικής Παλιγγενεσίας 
ημών εις μαρτυρίαν της αλήθειας και νουθεσίαν των 
επιγενομένων. 

Αρθρον 3 

Κανονικοί δικαιοδοσίαι Μητροπολίτου 

Η I. Μονή ως ελάχιστον μέλος του καθόλου σώμα¬ 
τος της Εκκλησίας ακολουθούσα την του Αποστολικού 
Πατρός ρήσιν: «Πάντες τω επισκοπώ ακολουθείτε, ως 
Ιησούς Χριστός τω πατρί, και τω πρεσβυτέρω ως τοις 
αποστόλοις» (Ιγνατίου: Επιστολ. Σμυρναίος, VIII), οφείλει 
να αποδίδη την προς το αξίωμα αυτού αρμόζουσαν 

τιμήν και τον προσήκοντα σεβασμόν έχουσα υπ όψιν 
τας συμφώνως τοις Ιεροίς Κανόσι και τω Καταστατικώ 
Χάρτη της Εκκλησίας της Ελλάδος, κάτωθι δικαιοδο¬ 
σίας αυτού: 

α) Μνημονεύεται εν πάσαις ταις Ιεραίς Ακολουθίαις 
της I. Μονής, αι οποίαι τελούνται εν ονόματι αυτού, 
συμφώνως τη Εκκλησιαστική τάξει. 

β) Εποπτεύει πατρικώς την εν γένει πνευματικήν ζωήν 
και ομαλήν λειτουργίαν της I. Μονής και παρακολουθεί 
την πιστήν εφαρμογήν των I. Κανόνων και του παρόντος 
Εσωτερικού Κανονισμού. 

γ) Επικυροί την εκλογήν της εκάστοτε νέας Ηγούμε¬ 
νης και δί ειδικής εκκλησιαστικής τελετής εγκαθιδρύει 
αυτήν. 

δ) Παρέχει την κανονικήν έγκρισιν και ευλογίαν Αυτού 
δια την κουράν των υπό του Ηγουμενοσυμβουλίου προ- 
τεινομένων αδελφών και τελεί αυτάς αυτοπροσώπως η 
δί αντιπροσώπου Του. 

ε) Διορίζει προτάσσει της αδελφότητος τον Πνευμα¬ 
τικόν της Μονής και τον Εφημέριον. 

στ) Χορηγεί έγγραφον άδειαν δια τας εκτός των ορί¬ 
ων της Ιερός Μητροπόλεως απουσίας των Μοναχών 
της I. Μονής. 

ζ) Ασκεί πειθαρχικόν έλεγχον κατά πόσης παρεκτρε- 
πομένης Μοναχής, συμφώνως πάντοτε προς τους Ιερούς 
Κανόνας. 

η) Ελέγχει την νομιμότητα της οικονομικής διαχειρή- 
σεως της I. Μονής. 

θ) Εις περίπτωσιν δε όπου ουδεμία Μοναχή υπολειφθή 
εν I. Μονή ο επίσκοπος ενεργεί τα οριζόμενα εν τω 
άρθρω 1 του παρόντος Κανονισμού. 

ΚΕΦΑΛΑΙΩΝ Β 
Αρθρον 4 

Διοίκησις της I. Μονής είναι: 

α)Η Ηγουμένη 

β)Το Ηγουμενοσυμβούλιον 

γ) Η Σύναξις της Αδελφότητος 

Αρθρον 5 
Ηγούμενη: 

Καθήκοντα και δικαιοδοσία αυτής 
α) Η Ηγουμένη κατά την άσκησιν του λειτουργήματος 
της επέχει «το του Σωτήρος πρόσωπον» (Μ. Βασιλείου, 
Ασκητικοί διατάξεις, κεφ. κβ Μ.Ρ.Θ. 31, 1409 Α) εν τη 
αδελφότητι. Είναι η πνευματική μήτηρ, ήτις εν επιγνώσει 
των εαυτής καθηκόντων, εν φόβω Θεού, εν αγάπη προς 
τας υπ’ αυτήν Μοναχός, εν ταπεινοφροσύνη, εν πραότητι 
και ανεξικακία διακονεί και εργάζεται εξόχως την ίασιν 
και κάθαρσιν εκάστης ψυχής εκ των αμαυρούντων αυτήν 
ρύπων της αμαρτίας και την καθοδήγησίν της προς την 
εν Χριστώ πνευματικήν τελείωσιν και απολύτρωσιν και 
την ευόδωσιν του όλου έργου της Αδελφότητος. 

β) Διακρινομένη αύτη, ως κατέχουσα όλην την ποι¬ 
μαντικήν επιστήμην της Μοναχικής Πολιτείας, δια της 
προσωπικής αυτής βιωτής και του ενθέου αγώνος της 
ως και δια της μελέτης της Αγίας Γ ραφής και των Ιερών 
Αγιοπατερικών κειμένων, ρυθμίζει την εν ευσεβεία και 
υπακοή εγκαταβίωσιν των αδελφών εν διακρίσει. 

γ) «Εν αγρύπνω όμματι» επιβλέπει και εποπτεύει την 
ζωήν των Μοναχών. Στηρίζει, διαφωτίζει, προκαλεί εις 
πνευματικούς αγώνας και θεοφιλείς ασκήσεις, προλαμ¬ 
βάνει πάσαν εκτροπήν και ελέγχει πάσαν παράβασιν, 
συμπάσχουσα εν αγάπη μετά των τυχόν παρεκτρεπο- 
μένων αδελφών, ως έχουσα βαθυτάτην συναίσθησιν ότι 
είναι «θεράπαινα Χριστού» και εντολοδόχος διατελούσα 
εν τη υπηρεσία του Θεού. 


δ) Εποπτεύει την πιστήν τήρησιν των όσων διακελεύουν 
οι Ιεροί Κανόνες, οι κοινοβιακοί θεσμοί και ο παρών 
Εσωτερικός Κανονισμός. 

ε) Συνεργαζομένη μετά του Ηγουμενοσυμβουλίου κα¬ 
τανέμει τας διακονίας και τα έργα των αδελφών απο- 
βλέπουσα εις το ψυχικόν συμφέρον αυτών και εις την 
εύρυθμον λειτουργίαν του Κοινοβίου, 
στ) Προ'ΐσταται των ιερών ακολουθιών, 
ζ) Προτείνει εις το Ηγουμενοσυμβούλιον την πρόσλη- 
ψιν η την αποβολήν δοκίμων και την κουράν των ωρίμων 
πνευματικώς προς τούτο αδελφών. 

η) Προεδρεύει του Ηγουμενοσυμβουλίου και της συνάξεως 
της αδελφότητος αμφοτέρων συγκαλουμένων ως αναφέρουν 
τα οικεία άρθρα, πλην της περιπτώσεως υποδικίας αυτής 
η ασθένειας η απουσίας εκ της Ιερός Μονής, οπότε προ¬ 
εδρεύει η εκ των μελών του Ηγουμενοσυμβουλίου έχουσα 
τα πρεσβεία της κουράς. Ταύτης δε κωλυομένης η επομένη. 

θ) Ορίζει κατά την κρίσιν της μίαν εκ των αδελφών 
μελών του Ηγουμενοσυμβουλίου δια να αντικαθιστά 
αυτήν όσον εις τα της διοικήσεως, εις περίπτωσιν ασθέ¬ 
νειας η απουσίας της εκ της Ιερός Μονής. Εν καιρώ 
απουσίας της Ηγουμένης αι αδελφοί λαμβάνουν την 
καθιερωμένην «ευχήν» από την έχουσαν τα πρεσβεία 
της κουράς Μοναχήν. 

ι) Εκπροσωπεί την Ιερόν Μονήν ενώπιον διοικητικών, 
εκκλησιαστικών αρχών, ως και άλλης αρχής και παντός 
εν γένει φυσικού η νομικού προσώπου, κωλυομένης δε δι 
οιονδήποτε λόγον αναπληρούται υπό αδελφής οριζομέ- 
νης υπό του Ηγουμενοσυμβουλίου, της αναπληρώσεως 
ταύτης εγκρινομένης υπό του Μητροπολίτου. 

ια)Υπογράφει παν έγγραφον εξερχόμενον εκ της I. 
Μονής, ως και τα διπλότυπα εισπράξεων και πληρωμών. 

ιβ)Χορηγεί εις τας αδελφός άδειαν απουσίας εκ της 
Ιερός Μονής δί ολίγας ημέρας. Πέραν τούτων η άδεια 
παρέχεται υπό του Μητροπολίτου. 

ιγ) Μεριμνά περί της νοσηλείας των ασθενουσών η 
αναθέτει ταύτην εις τίνα των αδελφών, κατάλληλον 
ούσαν δια το έργον αυτό. 

Αρθρον 6 

Η εκλογή της Ηγουμένης 

α) Δια την διαδικασίαν της Ηγουμένης εκλέγεται πρό¬ 
σωπον διακρινόμενον δια το ήθος, την ευσέβειαν, την 
προσήλωσιν εις τα ιδεώδη του Μοναχισμού, το ακραιφ¬ 
νές ορθόδοξον φρόνημα, τας διοικητικός ικανότητας και 
το χάρισμα του ποιμαίνειν ψυχάς.. 

β) Εντός τριημέρου από της χηρείας της θέσεως της 
Ηγουμένης η έχουσα τα πρεσβεία της κουράς εκ των 
μελών του Ηγουμενοσυμβουλίου αδελφή, ήτις και εκτελεί 
χρέη τοποτηρητρίας, συγκαλεί το Ηγουμενοσυμβούλιον, 
το οποίον ορίζει την ημέραν συγκλήσεως της αδελφότη¬ 
τος, δια την εκλογήν νέας Ηγουμένης. Η ημέρα αύτη δέον 
να είναι η ενάτη από του θανάτου η της παραιτήσεως 
η της καθ’ οιονδήποτε τρόπον παύσεως της Ηγουμένης. 
Της ορισθείσης ημέρας αι αδελφοί λαμβάνουν γνώσιν 
δι ανακοινώσεως κατά την διάρκειαν της μεσημβρινής 
τραπέζης τοιχοκολλουμένης δε αυτής και εις την είσοδον 
της τραπέζης, πέντε ημέρας τουλάχιστον ενωρίτερον. 

γ) Όργανον προετοιμασίας και διεξαγωγής των εκλο¬ 
γών εκτελεί η Εφορευτική Επιτροπή αποτελουμένη εκ 
τριών αδελφών, ήτοι: 1) εκ της πρώτης τη τάξει κουράς 
αδελφής και εις περίπτωσιν αδυναμίας αυτής την θέσιν 
της λαμβάνει η δευτέρα τη τάξει. 2) Της Οικονόμου της 
I. Μονής. 3) Της Γραμματέως. 

δ) Δικαίωμα ψήφου έχουν άπασαι αι αδελφοί Ρασοφό¬ 
ροι και Μεγαλόσχημοι ασχέτως χρόνου προσελεύσεώς 
των εις την Ιερόν Μονήν εκτός των δοκίμων. Εκλόγιμοι 

δε είναι αι αδελφαί αι έχουσαι ηλικίαν άνω των τριά¬ 
κοντα πέντε (35) ετών και αι οποίαι εγκαταβιούν ανελ¬ 
λιπώς εις την I. Μονήν πέραν της δεκαετίας, έχουσαι 
δε πνευματικά και διοικητικά προσόντα. Ο κατάλογος 
τούτων εξάγεται εκ του Μοναχολογίου της I. Μονής. 

ε) Η ολομέλεια της αδελφότητος συνερχομένη προς 
ανάδειξιν Ηγουμένης, ευρίσκεται εν απαρτία παρόντων 
των τεσσάρων πέμπτων (4/5) των μελών αυτής. 

στ) Η εκλογή διενεργείται εν τω Ιερώ Ναώ αμέσως 
μετά την θ. Λειτουργίαν, δια μυστικής ψηφοφορίας αρ- 
χομένων από των μικροτέρων αδελφών, ενώπιον της 
Εφορευτικής Επιτροπής και δια ψηφοδελτίου εσφρα- 
γισμένου δια της σφραγίδος της Ιεράς Μονής, εις ο 
έχουσιν αναγραφή άπαντα τα ονόματα των αδελφών 
των εχουσών δικαίωμα ψήφου. 

ζ) Εις έκαστον εσφραγισμένον ψηφοδέλτιον αι αδελ¬ 
φαί θέτουν το σημείον του σταυρού εις εν μόνον όνομα 
δια το αξίωμα της Ηγουμένης. Εάν θέσουν περισσοτέ¬ 
ρους του ενός σταυρούς, το ψηφοδέλτιον είναι άκυρον. 

η) Η σφράγισις και αποσφράγισις του κιβωτιδίου, κα¬ 
θώς και η καταμέτρησις των ψήφων, γίνονται ενώπιον 
των παρισταμένων μελών της αδελφότητος. 

θ) Ηγουμένη εκλέγεται η λαβούσα το ήμισυ συν ένα 
των ψήφων των ψηφισασών αδελφών, οπότε Ηγουμένη 
εκλέγεται η λαβούσα τας περισσοτέρας ψήφους. Εις 
περίπτωσιν ισοψηφίας εκλέγεται η έχουσα πρεσβεία 
κουράς (η τίθεται κλήρος ενώπιον της αδελφότητος). 
(Ας διαλέξουν αι αδελφαί τι προτιμούν). 

ι) Η Εφορευτική Επιτροπή υποχρεούται να συντάξη 
Πρακτικόν εκλογής καταγράφουσα άμα τα ονόματα των 
εψηφισμένων αδελφών και τον αριθμόν των ψήφων τας 
οποίας έλαβεν εκάστη των υποψηφίων. 

Το ούτω συνταχθέν Πρακτικόν υπογράφεται υπό των 
ψηφισασών αδελφών και εντός πενθημέρου κοινοποι¬ 
είται αντίγραφον τούτου εις τον Μητροπολίτην Κόριν¬ 
θου, δια του οποίου και αναγγέλεται η εκλογή νέας 
Ηγουμένης και εκζητούνται αι ευλογίαι αυτού. Μετά την 
υπογραφήν του Πρακτικού και την σχετικήν ευχαριστή¬ 
ριον προσευχήν, η Ηγουμένη αναλαμβάνει εγκύρως την 
άσκησιν των καθηκόντων αυτής. Ο Μητροπολίτης προ¬ 
βαίνει περαιτέρω δί ειδικής τελετής, εν ημέρα οριζομένη 
υπ' Αυτού εις την εγκαθίδρυσιν της νέας Ηγουμένης. 

ια) Ενστάσεις κατά του κύρους της εκλογής υποβάλ¬ 
λονται εντός της ιδίας η το πολύ της επομένης ημέρας, 
άλλως είναι άκυροι. Δέον δε να υπογράφωνται υπό 
του 1/3 του αριθμού των ψηφισασών αδελφών. Ταύτας 
εκδικάζει η αδελφότης συγκαλουμένη εκ νέου υπό του 
Ηγουμενοσυμβουλίου εντός δημερου. Αν η εκλογή ακυ- 
ρωθή δι απολύτου πλειοψηφίας των 2/3 των μελών της 
αδελφότητος, διεξάγεται πάραυτα νέα εκλογή, κατά τας 
διατάξεις του παρόντος. Αμα τη υποβολή ενστάσεως 
και μέχρι της εκδικάσεως αυτής η Ηγουμένη απέχει της 
ασκήσεως των καθηκόντων αυτής. 

ιβ) Η ούτως εκλεγείσα Ηγουμένη είναι ισόβια, επιφυ- 
λασσομένων των δια της παρ. 5 του άρθρου 39 του 
Ν.590/1977 ειδικώς οριζομένων. 
ιγ) Η ισοβιότης της Ηγουμένης είναι δυνατόν να αρθή: 

1. Εις περίπτωσιν βαρείας ασθένειας - ανικανότητος 
της Ηγουμένης δια την άσκησιν των καθηκόντων αυτής, 
βεβαιουμένης δια γνωματεύσεως τριών ιατρών καλουμέ- 
νων υπό της αδελφότητος, κηρύττεται μετ’ έγκρισιν του 
Μητροπολίτου η θέσις της Ηγουμένης κενή και κινείται 
η διαδικασία νέας εκλογής, κατά τα ως άνω. 

2. Εις περίπτωσιν σοβαρών παραπτωμάτων (ηθικών, 
διαχειρίσεως, παραβιάσεως του παρόντος Εσωτερικού 
Κανονισμού, εξακολουθητικής δυστροπίας εις τας σχέ¬ 
σεις της με την Αδελφότητα). 


Εις την ως άνω περίπτωσιν προηγείται της εκπτώσεως 
γραπτή παρατήρησις υπό του Ηγουμενοσυμβουλίου δις 
τουλάχιστον, η τρίτη γίνεται υπό της ολομέλειας της 
Αδελφότητος και εάν δεν επανέλθη εις την τάξιν αλλά 
συνεχίζη εκτρεπομένη, τότε αναφέρουν εγγράφως τα 
2/3 της συνάξεως της αδελφότητος προς τον Μητρο¬ 
πολίτην Κορίνθου τα συγκεκριμένα παραπτώματα, όστις 
ενεργεί δια των αρμοδίων οργάνων ενόρκους διοικη¬ 
τικός ανακρίσεις, συγκαλεί και Επισκοπικόν δικαστήρι- 
ον εάν χρειασθή, και επιβάλλει τας ανάλογους ποινάς 
ακόμη δε και την έκπτωσιν εκ του Ηγουμενικού θρόνου, 
κηρύττει την θέσιν εν χηρεία και την διενέργειαν νέων 
εκλογών, κατά τα κεκανονισμένα. 

Η κατηγορουμένη Ηγουμένη έχει την δυνατότητα της 
εφέσεως της πρωτοβαθμίου αποφάσεως εις τα δευτε¬ 
ροβάθμια δια Μοναχούς όργανα. 

ιδ) Κατά το διάστημα της παύσεως, δί οιονδήποτε 
λόγον, μέχρι της εκλογής νέας Ηγουμένης, χρέη τοπο- 
τηρητρίας εν τη Ιερά Μονή εκτελεί η πρώτη τη τάξει 
εκ των μελών του Ηγουμενοσυμβουλίου, ορισθείσης δί 
εγγράφου υπό του Μητροπολίτου. 

ιε) Παρητημένη η πεπαυμένη Ηγουμένη δύναται να 
επανεκλεγή εφ' όσον εξέλιπον οι λόγοι της παραιτήσε- 
ως η της παύσεως αυτής και εφ’ όσον χηρεύη η θέσις 
της Ηγουμένης. 

Αρθρον 7 

Ηγουμενοσυμβούλιον 

α) Το Ηγουμενοσυμβούλιον τη προεδρία της Ηγουμέ¬ 
νης, αποτελεί σώμα ασκούν την διοίκησιν της I. Μονής 
και την εκτελεστικήν εξουσίαν. 

β) Είναι τριμελές μετά της Ηγουμένης εφ’ όσον ο αριθ¬ 
μός των αδελφών δεν υπερβαίνει τας είκοσι (20). Ανω 
των είκοσι (20) μελών το Ηγουμενοσυμβούλιον γίνεται 
πενταμελές μετά της Ηγουμένης. 

γ) Τα μέλη του Ηγουμενοσυμβουλίου εκλέγονται ανά 
δετιαν και είναι επανεκλέξιμα αι αδελφαί μπορεί να 
διαλέγουν μεταξύ 3ετιας, 4ετιας, δετιας, ως ορίζει ο 
νόμος, όταν το Ηγουμενοσυμβούλιον είναι διορισμένον. 

δ) Δέον ταύτα να διακρίνωνται δια την ορθόδοξον 
μοναχικήν σκέψιν, την συνέπειαν και ακρίβειαν περί την 
μοναχικήν βιοτήν, δια το πνεύμα συνεργασίας και δια 
τας διοικητικός των ικανότητας. 

ε) Εις τας συνεδριάσεις του Ηγουμενοσυμβουλίου 
άπαντα τα μέλη αυτού οφείλουν να εκφράζουν ελευ¬ 
θέριος τας απόψεις των, συμπεριφερόμενα έναντι αλ- 
λήλων μετά σεβασμού, πραότητος και ταπεινώσεως. Εις 
περίπτωσιν διαφωνίας, αι απόψεις των διαφωνούντων 
καταχωρίζονται εις το βιβλίον πρακτικών του Ηγουμε¬ 
νοσυμβουλίου. 

στ) Αι αποφάσεις λαμβάνονται κατά πλειοψηφίαν. Επί 
ισοψηφίας (εις δικαιολογημένην απουσίαν μέλους τινός) 
βαρύνει η γνώμη της Ηγουμένης. 

ζ) Το Ηγουμενοσυμβούλιον συνέρχεται τακτικώς μεν 
άπαξ του μηνός, εκτάκτως δε οσάκις προκύπτει σοβα¬ 
ρόν θέμα προς συζήτησιν, κατά την κρίσιν της Ηγουμέ¬ 
νης. Ευρίσκεται εν απαρτία επί παρουσία και των τριών 
μελών του, όταν είναι τριμελές. Επί παρουσία τεσσάρων 
μελών όταν είναι δμελες. 

η) Εις περίπτωσιν θανάτου η οιονδήποτε λόγον απο- 
χωρήσεως μέλους τινός εκ του Ηγουμενοσυμβουλίου η 
αντικατάστασις γίνεται δια μυστικής ψηφοφορίας, υπό 
της αδελφότητος. 

θ) Τα της μυστικής ψηφοφορίας δια την εκλογήν Ηγου¬ 
μενοσυμβουλίου διεξάγονται ως και δια την εκλογήν της 
Ηγουμένης. Τα σημεία του σταυρού τα οποία θέτομεν 
είναι ανάλογα των μελών του Ηγουμενοσυμβουλίου (δύο 

όταν το Ηγουμενοσυμβούλιον είναι 3/μελές, τέσσαρα 
όταν αυτό είναι 5/μελές). Αι αδελφοί αι έχουσαι τους 
περισσοτέρους σταυρούς εκλέγονται μέλη του Ηγουμε¬ 
νοσυμβουλίου. Ψηφοδέλτια με περισσοτέρους σταυρούς 
απ’ αυτούς που αρμόζει θεωρούνται άκυρα. 

Εις περίπτωσιν καθ’ ην δια την τελευταίαν θέσιν υπάρ¬ 
χει ισοψηφία η Εφορευτική Επιτροπή καταρτίζει αμέσως 
νέα ψηφοδέλτια με τα ονόματα των ισοψηφίων αδελφών 
και συνεχίζει άνευ διακοπής τας εκλογάς. 

Η ευλογία του Μητροπολίτου, εις ον εντός πέντε 
ημερών ανακοινούνται τα αποτελέσματα της εκλογής, 
παρέχεται, εν ευαρεστήσει γραπτώς. 

Εις περίπτωσιν κατά την οποίαν η λήξις της θητείας 
του Ηγουμενοσυμβουλίου συμπέση με την χηρείαν της 
θέσεως της Ηγουμένης, τότε παρατείνεται η θητεία του 
μέχρι της εκλογής νέας Ηγουμένης. 

Η εκλογή διεξάγεται εντός της τελευταίας εβδομά- 
δος προ της λήξεως της θητείας του και η ημερομηνία 
εκλογής ανακοινούται υπό της Ηγουμένης εν τη τραπέζη 
προ πέντε ημερών τουλάχιστον. 

ι) Το Ηγουμενοσυμβούλιον διαχειρίζεται, κατά τον νό¬ 
μον, την περιουσίαν της Ιερός Μονής, αποφασίζει περί 
αποδοχής ή αποποιήσεως δωρεάς ή κληρονομιάς, συνά- 
ψεως δανείων, αγοράς και πωλήσεως κινητών ή ακινήτων, 
περί ανεγέρσεως οικοδομών ή ουσιωδών επισκευών κτι¬ 
ρίων. Αι αποφάσεις αυταί υπόκεινται εις τον έλεγχον του 
Μητροπολίτου δια την τήρησιν των νόμων του Κράτους 
και των Ιερών Κανόνων της Εκκλησίας και περιβάλλονται 
δια της εγκρίσεως αυτού, ενδεχομένως δε και της Ιερός 
Συνόδου, όταν ούτως ορίζεται εν τω νόμω. 

ια) Κωλυομένης της Ηγουμένης εξουσιδοτεί μέλος του 
δια την εκπροσώπησιν της I. Μονής ενώπιον δικαστι¬ 
κής η οιασδήποτε άλλης Αρχής και ενεργεί τας πόσης 
φύσεως δικαιοπραξίας μετά των Εκκλησιαστικών και 
Πολιτικών Αρχών, Τραπεζών και παντός εν γένει φυσι¬ 
κού ή νομικού προσώπου. Δί ειδικήν υπόθεσιν δύναται 
το Ηγουμενοσυβούλιον να εξουσιοδοτήση και νομικόν 
σύμβουλον προς εκπροσώπησιν της Ιερός Μονής. 

ιβ) Συντάσσει τον ετήσιον Προϋπολογισμόν και Απο¬ 
λογισμόν της Ιερός Μονής και υποβάλλει τούτο εις τον 
Μητροπολίτην Κορίνθου προς έλεγχον της νομιμότητος 
των γενομένων δαπανών. 

ιγ) Αποφασίζει, τη προτάσει της Ηγουμένης, την πρό- 
σληψιν η αποβολήν των δοκίμων. Ωσαύτως αποφασίζει, 
τη προτάσει της Ηγουμένης, την κουράν των πνευματι- 
κώς ωρίμων αδελφών και εν συνεχεία υποβάλλει σχετι¬ 
κόν πρακτικόν εις τον Μητροπολίτην Κορίνθου και παρα- 
καλεί υίίκώς δια την τέλεσιν των σχετικών ιεροτελεστιών. 

ιδ) Εκλέγει εν μέλος αυτού ως Ταμίαν (Οικονόμον), 
ήτις διενεργεί εισπράξεις και πληρωμάς δια γραμματίων 
θεωρουμένων δεόντως υπό του Σεβασμιωτάτου Μητρο¬ 
πολίτου. Παραλαμβάνει επίσης παν είδος αναθήματος 
υπό των προσκυνητών και εκδίδει πάραυτα το σχετικόν 
Γραμμάτιον παραλαβής του αντικειμένου, περιγράφου- 
σα εν αυτώ το είδος και την ποιότητα αυτού. 

ιε) Ορίζει την Γραμματέα της Ιερός Μονής δια μίαν πε¬ 
νταετίαν, ήτις δύναται να είναι αδελφή μη ανήκουσα εις 
το Ηγουμενοσυμβούλιον. Αύτη μετέχει των συνεδριάσε¬ 
ων του Ηγουμενοσυμβουλίου, άνευ δικαιώματος ψήφου. 

ιστ) Αποφαίνεται περί της μεταβολής των μη θεμελι¬ 
ωδών διατάξεων του παρόντος Κανονισμού ( και ειση- 
γείται τα δέοντα εις την Αδελφότητα, μόνην αρμόδιον 
δια τα περαιτέρω). 

Άρθρον 8 

Τα αναθήματα προσφέρονται από τον ευσεβή και πι¬ 
στόν λαόν του Κυρίου, προ την θαυματουργόν Εικόνα 


της Υπεραγίας Θεοτόκου, της επονομαζομένης Φανε¬ 
ρωμένης. Η αιτία της καταθέσεως των αναθημάτων, 
προέρχεται είτε ως ευχαριστία προς την Πανάχραντον 
Μητέρα του Χριστού δια την προστασίαν της εις κά¬ 
ποιον προσφιλές πρόσωπον του καταθέτου, οπότε το 
ανάθημα τούτο είναι μαρτυρία θαυματουργικής ενεργεί- 
ας. Άλλοτε ως δείγμα καταφυγής και θερμής παρακλή- 
σεως, δια να απαλύνη το ψυχικόν η σωματικόν άλγος η 
να απομακρύνη δισεπίλυτα οικογενειακά προβλήματα, 
οπότε τα αναθήματα αυτά αποτελούν μαρτυρίαν βα- 
θυτάτης πίστεως. 

Εν συμπεράσματι το κάθε είδος του αναθήματος η 
μη πολυτίμου η μεγάλης χρηματικής αξίας, έχει ειδικήν 
ιστορικήν και πνευματικήν αξίαν, άλλοτε εκ βαθυτάτου 
πόνου, άλλοτε ευφροσύνης και αγαλλιάσεως, προερχο- 
μένης μετά την θαυματουργικήν και ευσπλαγχνικήν πα¬ 
ρέμβασιν της Κυρίας Θεοτόκου και Αειπαρθένου Μαρίας 

Με το σκεπτικόν, ότι εάν είναι αδιανόητον τα πόσης 
μορφής και αξίας Ιστορικά και Εθνικά αντικείμενα ή 
Σύμβολα να εκποιηθούν, πολύ περισσότερον είναι πάνυ 
αδιανόητον να εκποιώνται τα αναθήματα ή Τάματα, τα 
πειστήρια τουτέστιν των θαυμάτων και της βαθυτάτης 
πίστεως του ευσεβούς Λαού μας, αλλά και δια να μην 
καταφρονήται η προσωπική καταφυγή των πονεμένων 
και δοκιμαζομένων. Δί ο και η αδελφότης όλη, εν ομο¬ 
φωνία, δια του προμνησθέντος Αρθρου του παρόντος 
Κανονισμού της Ιερός Μονής, αποφασίζει την μη εκποί- 
ησιν των όσων υπάρχουν Αναθημάτων και των όσων 
εφεξής θα προσενεχθούν. 

Δια τον σκοπόν αυτόν, θα ανοιγή προς τούτο ειδι¬ 
κόν Βιβλίον Αναθημάτων, εις ο θα αναγράφεται: α) το 
ονοματεπώνυμον του προσφέροντος, β) ο τόπος και 
η διευθυνσις της μονίμου κατοικίας του, καθώς και το 
επάγγελμά του, γ) η λεπτομερής περιγραφή του αντι¬ 
κειμένου, καθώς και η φωτογράφησις του, η οποία θα 
επικολληθή εις την σχετικήν σελίδα του Βιβλίου και δ ) 
εκτενής αναφορά της αιτίας της προσφοράς. Ωσαύτως, 
με την παράδοσιν του Αναθήματος, θα κόβεται αμέσως 
η σχετική απόδειξις παραλαβής του αντικειμένου, εις 
την οποίαν θα αναγράφεται και εκεί η αιτία της προ¬ 
σφοράς, θα υπογράφεται δε υπό του Ηγουμενοσυμβου¬ 
λίου και του διαθέτου. 

Τα εν λόγω Αναθήματα, αφού τοποθετηθούν αρχικώς 
και δια χρονικόν διάστημα τουλάχιστον ενός έτους επί 
της Θαυματουργού Εικόνος, ύστερον και μονίμως πλέ¬ 
ον, θα εκτίθενται εις ειδικός προς τούτο προσθήκας 
επί του μέλλοντος να λειτουργήση Μουσείου, εις την 
Ιερόν Μονήν. 

Κατ’ εξαίρεσιν και μετά χρονικήν περίοδον πενταετίας, 
θα έχει την δυνατότητα να παραλαμβάνη το Ανάθημα, 
μόνον το άτομον εκείνο, χάριν του οποίου προσεφέρ- 
θη, μετά από υποχρεωτικήν απόφασιν του Ηγουμενο¬ 
συμβουλίου και σχετικήν έγκρισιν του Σεβασμιωτάτου 
Μητροπολίτου, ως ευλογία πλέον και ανάμνησις του 
θαύματος εις το διηνεκές κ,λπ., με αυστηρώς προαιρε¬ 
τικήν δωρεάν τινα υπό του ενδιαφερομένου. 

Άρθρον 9 

Εν τη I. Μονή τηρούνται τα εξής επίσημα βιβλία: 

1. Βιβλίον πρακτικών Ηγουμενοσυμβουλίου. 

2. Βιβλίον Πρακτικών Γ ενικών Συνάξεων Αδελφότητος. 

3. Βιβλίον εισερχομένων και εξερχομένων εγγράφων 
(Πρωτόκολλον). 

4. Μοναχολόγιον. 

5. Βιβλίον εγγραφής Δοκίμων. 

6. Κτηματολόγιον, δηλαδή βιβλίον της ακινήτου περι¬ 
ουσίας της I. Μονής. 

7. Βιβλίον Ταμείου. 

8. Βιβλίον Υλικού 

9. Βιβλίον καταγραφής παλαιών Ιερών Σκευών, εικό¬ 
νων, βιβλίων, χειρογράφων κ.λπ., μετά πλήρους περι¬ 
γραφής και αντιστοίχων φωτογραφιών. 

10. Βιβλίον καταγραφής καινουργών Ιερών Σκευών και 
εικόνων. 

11. Βιβλίον καταγραφής περιεχομένου Βιβλιοθήκης. 

12. Βιβλίον καταγραφής παντός είδους Αναθήματος 
υπό των προσκυνητών. 

Άρθρον10 

Η Σύναξις της Αδελφότητος 

Η Σύναξις απαρτίζεται εξ όλων των Μοναχών, ήτοι 
ρασοφόρων και μεγαλοσχήμων, αποκλεισμένων των 
δοκίμων. Θεωρείται εν απαρτία εφ’ όσον είναι παρόντα 
τα 2/3 των μελών της Αδελφότητος. Δια την λήψιν απο¬ 
φάσεων εις περίπτωσιν ισοψηφίας, υπερισχύει η άποψις 
μεθ’ ης συντάσσεται η Ηγουμένη. 

Η Σύναξις της Αδελφότητος συγκαλείται παρά του 
Ηγουμενοσυμβουλίου εισηγήσει της Ηγουμένης ή της 
τοποτηρητρίας της I. Μονής. 

α) Εις περίπτωσιν εκτάκτου και λίαν σοβαρού προ¬ 
βλήματος της I. Μονής, προσκειμένου να ζητηθή συμ¬ 
βουλευτικούς η γνώμη της Αδελφότητος. 

β) Προς εκλογήν της Ηγουμένης και των μελών του 
Ηγουμενοσυμβουλίου. 

γ) Δι έγκρισιν εκποιήσεως, εάν δεήση, περιουσιακών 
στοιχείων της Αδελφότητος. 

δ) Εις περίπτωσιν τροποποιήσεως, προσθήκης ή κα- 
ταργήσεως άρθρου τινός εκ των μη θεμελιωδών του 
παρόντος Κανονισμού. 

ε) Προς ενημέρωσιν των μελών της Αδελφότητος δια 
το ανατιθέμενον εις εκάστην αδελφήν διακόνημα (άπαξ 
του έτους). 

στ) Προς ενημέρωσιν των μελών της Αδελφότητος δί 
έκτακτα γεγονότα θρησκευτικά η εθνικά. 

ζ) Εντός του μηνός Ιανουάριου εκάστου έτους, προς 
ενημέρωσιν των αδελφών επί της εν γένει πορείας της 
I. Μονής. Κατά την ενιαύσιον Γ ενικήν ταύτην σύναξιν θα 
αναγιγνώσκωνται ο προϋπολογισμός νέας χρήσεως και 
ο απολογισμός παρελθούσης χρήσεως. 

η) Εις εξόχως εκτάκτους περιπτώσεις, όταν το αι- 
τήσωσιν εγγράφως τα 2/3 των εγγεγραμμένων μελών 
της Αδελφότητος, ήτοι Ρασοφόρων και Μεγαλοσχήμων. 
Εάν δε το Ηγουμενοσυμβούλιον δεν ανταποκριθή εις 
το αίτημα αυτών εντός μηνός από της υποβολής του 
εγγράφου, δύναται η Αδελφότης να συνέλθη αυτοδικαί¬ 
ως μερίμνη της πρώτης τη τάξει των αιτουμένων την 
σύγκλησιν αδελφών και εν αδυναμία αυτής μερίμνη της 
επομένης αδελφής. 

θ) Αι αποφάσεις λαμβάνονται κατά πλειοψηφίαν. Των 
Γ ενικών Συνάξεων τηρούνται πρακτικά. 

ΚΕΦΑΛΑΙΟΝ Γ' 

Το σώμα της Αδελφότητος 

Αρθρον 11 

Υποχρεώσεις και καθήκοντα αδελφών 

α) Άπασαι αι αδελφοί, μοναχοί και δόκιμοι, υποχρε- 
ούνται να ζώσιν συμφώνως προς τας περί Μοναχισμού 
διατάξεις της Ορθοδόξου Ανατολικής Εκκλησίας, ήτοι 
εν ευσεβεία και σωφροσύνη, εν φόβω Θεού, εν ησυχία 
και εγκράτεια, εν υπακοή και φιλαδέλφεια, εν αγάπη 
και ενότητι, «ίνα ώσι εν», επιδιδόμενοι εις την αδιά- 
λειπτον προσευχήν και τας διαφόρους πνευματικός 
ασκήσεις. 


β) Αι αδελφοί οφείλουν να ασκούν την προς αλλή- 
λας αγάπην κατά τρόπον Ευαγγελικόν και κατά την 
ευρύτητα ην αποδίδει αυτή ο των Εθνών Απόστολος 
Παύλος λέγων: «Εάν ταις γλώσσαις των ανθρώπων λαλώ 
και των αγγέλων, αγάπην δε μη έχω, γέγονα χαλκός 
ηχών η κύμβαλον αλαλάζον. Και εάν έχω προφητείαν... 
αγάπην δε μη έχω, ουδέν ειμι, και εάν ψωμίσω πάντα 
τα υπάρχοντά μου, και εάν παραδώ το σώμά μου ίνα 
καυθήσομαι, αγάπην δε μη έχω ουδέν οφελούμαι...» 
(Α' Κορινθ. ΙΓ', 1-3), αποκλεισμένης παντελώς της με¬ 
ρικής φιλίας αδελφής προς αδελφήν η αδελφής προς 
υποψήφιον μοναχήν η αδελφής προς κοσμικήν. 

γ) Εκάστη αδελφή δέον να ενθυμήται, ότι από της 
στιγμής της κουράς της εισέρχεται εις μίαν νέαν κατά- 
στασιν και τάξιν/Εχει συνάψει «σύμβασιν πνευματικής 
συμβιώσεως, της άλυτον και αιώνιον την συνάφειαν 
κεκτημένης» (Μ. Βασ., Ασκητικοί Διατάξεις, ΚΑ' 1, Ε.Π.Ε., 
τόμος 9ος, σελ. 496) και δέον όπως περιβάλλη την 
I. Μονήν μετ’ αμέτρου αγάπης και ενθέου ζήλου. 

δ) Φυσικωτάτην απόρροιαν της θεμελιώδους και 
πρώτης αρχής του Ορθοδόξου Μοναχισμού αποτελεί 
η αληθής και τελεία υπακοή, την οποίαν εκάστη Μονα¬ 
χή οφείλει προς την Ηγουμένην αγογγύστως, όπως ως 
υπήκοος Μοναχή «ευπαρρησιάστως τω σταυρωθέντι 
παραστήσεται, ο γαρ επί του σταυρού Κύριος υπήκοος 
γέγονεν μέχρι θανάτου» (Αββά Υπερεχίου, Παραινέσεις 
ασκητών, Μίρηο, Ρ.Θ. 79, στ. 1488). 

ε) Εις την ζωήν του Κοινοβίου ιδιατέραν βαρύτητα 
έχει η ενσυνείδητος εκκοπή του ίδιου θελήματος δια 
της υπακοής των Μοναχών προς την Ηγουμένην και 
προς αλλήλας. Η εν επιγνώσει άσκησις του αγωνίσμα¬ 
τος τούτου λογίζεται θυσία «και τούτο εστί το ένεκά 
σου θανατούμεθα όλην την ημέραν, ελογίσθημεν ως 
πρόβατα σφαγής, βέβαιοί ο Μ. Βαρσανούφιος (Βίβλος 
Βαρσανουφίου και Ιωάννου, σελ.157). Εις το πρόσωπον 
της Ηγουμένης οφείλουν άπασαι αι αδελφοί να βλέπουν 
το πρόσωπον του Χριστού και να υποτάσσωνται εις 
αυτήν. Η «ευλογία» της Ηγουμένης αποτελεί εν τω Κοι- 
νοβίω τον συνεκτικόν δεσμόν της I. Μονής, διερμηνεύει 
και αποκαλύπτει τον λόγον και την κρίσιν του Θεού 
και εξόχως διασφαλίζει την ενότητα της Αδελφότητος. 

στ) Αι αδελφοί οφείλουν να προσέρχωνται τακτικώ- 
τατα εις το Μυστήριον της Ιερός Εξομολογήσεως δια 
να λαμβάνουν την άφεσιν των αμαρτιών. Πλην τούτου 
εκάστη αδελφή οφείλει λεπτομερή εξαγόρευσιν προς 
την Ηγουμένην πάντων των κρύφιων του νοός και της 
καρδίας αυτής δια την πνευματικήν της τελείωσιν, δι¬ 
ότι «ουκ άλλη ευρεθήσεται οδός σωτηρίας ασφαλής, 
ως το εξαγγέλειν τους ίδιους λογισμούς» (Αββά Μωσή, 
Φιλοκαλία, Α' σελ. 92). 

ζ) Αι αδελφοί προσφωνούν την Ηγουμένην δια της 
οσιακής επωνυμίας «Γερόντισσα», μεταξύ των δε προ- 
σφωνούνται με την επωνυμίαν «αδελφή» και το όνομα 
εκάστης. 

η) Η τάξις πρωτοκαθεδρίας των αδελφών της I. Μονής 
καθορίζεται από τα πρεσβεία κουράς. 

θ) Εις τα μεταξύ των σχέσεις αι Αδελφοί τηρούν μετά 
σχολαστικότητος την ιεραρχίαν. Αι μικρότεροι υπακού- 
ουν και σέβονται τας μεγαλυτέρας, αι δε μεγαλύτεροι 
αγαπούν και συμπαρίστανται θετικώς εις την πνευματι¬ 
κήν αύξησιν των μικροτέρων. Ποτέ αμαρτία, σφάλμα η 
απροσεξία μιας αδελφής δεν πρέπει να γίνεται αφορμή 
εις το να ψυχρανθούν η αγάπη και η εκτίμησις των 
άλλων αδελφών είτε μεγαλυτέρων είτε μικροτέρων. 

ι) Υπέρτατον καθήκον πασών των αδελφών του Κοι¬ 
νοβίου είναι η ευσυνείδητος επιτέλεσις των Μοναχικών 
Κανόνων, η ορθόδοξος εκκλησιαστική άσκησις και η 
προς αλλήλας αγάπη. Τοιουτοτρόπως εξοβελίζονται αι 

φευκτέαι κακία του φθόνου, της κρίσεως και του σχολι¬ 
ασμού, της παρρησίας, της αντιλογίας, της πολυλογίας, 
της ζήλειας, της ιδιορρυθμίας και εξουδετερώνονται 
όσα διαβιβρώσκουν και υποσκάπτουν τα θεμέλια του 
Κοινοβίου και την πορείαν των μελών αυτού προς την 
λύτρωσιν και την σωτηρίαν. 

ια) Άπασαι αι αδελφοί υποχρεούνται να εγκαταβιούν 
εντός της I. Μονής. Η παραμονή των εις Μετόχιον της 
I. Μονής ή άλλην Μονήν, ή εις οιονδήποτε άλλον χώρον 
επιτρέπεται μόνον εφ’ όσον υπάρχει αποχρών λόγος 
κατά την κρίσιν της Ηγουμένης και δια το χρονικόν 
διάστημα, το οποίον ήθελε ορισθή υπ' αυτής. 

ιβ) Εις τας εκτός της I. Μονής αναγκαίας εξόδους 
αποστέλλονται αδελφαί εκ των πρεσβυτέρων και ωρί¬ 
μων, ώστε η διακονία των να μην γίνεται αφορμή των 
πνευματικών δυσκολιών εις τας ιδίας και εις την Αδελ¬ 
φότητα. Εκ της I. Μονής ανά δύο εξέρχονται αι αδελφαί 
δια τας χρείας, φέρουσαι πάντοτε αρτίαν ενδυμασίαν 
(ράσον και επανωκάλλυμα), διάγουσαι μετά σοβαρότη- 
τος και συνέσεως. 

ιγ) Η σωματική ασθένεια των αδελφών απασχολεί σο- 
βαρώς την Αδελφότητα και μεθ’ υποδείξεως της Ηγου¬ 
μένης λαμβάνονται τα πλέον ενδεικνυόμενα μέτρα δια 
την περίθαλψιν και ανάρρωσιν. 

ιδ) Η ενδυμασία των αδελφών καθώς και η υπόδησις 
αυτών είναι ομοιόμορφος και απλή, αποκλεισμένης της 
χρήσεως πολυτελών ειδών. Η Μοναχή πρέπει να είναι 
απέριττος και ταπεινή εις την όλην εμφάνισιν, διότι 
«ευκόσμησις σώματος, ψυχής εστι καταστροφή» (Αββά 
Ησάίου, Λόγος ΚΘ'). 

ιε) Αποφεύγονται αυστηρώς ομιλίαι κοσμικοί η γέ¬ 
λωτες απρεπείς η οτιδήποτε άλλο διαταράσσει την 
κοινοβιακήν και μοναστηριακήν ησυχίαν. 

ιστ) Επισκέψεις αδελφών εις κελλία άλλων αδελφών 
και συζητήσεις μεταξύ των δεν επιτρέπονται άνευ ευ¬ 
λογίας της Ηγουμένης 

ιζ) Εάν παραστή ανάγκη επικοινωνίας αδελφής μετά 
συγγενικών η άλλων προσώπων, τούτο θα γίνεται μετά 
μοναχικής συνειδήσεως και ήθους, κατόπιν ευλογίας της 
Ηγουμένης. Εις περιπτώσεις εις τας οποίας κρίνεται 
αναγκαίον η επικοινωνία γίνεται παρουσία πρεσβυτέ¬ 
ρας αδελφής. 

ιη) Μοναχή εισερχομένη δια της κουράς εις το Αγγελι¬ 
κόν Πολίτευμα ελευθερούται παντελώς από οιανδήποτε 
«κτήσιν» υλικών πραγμάτων, κινητών η ακινήτων, όπως 
κατά τον Όσιον Νείλον τον Ασκητήν, γυμνωθείσα «πάσης 
ύλης βιωτικής, εντός γενέσθαι του κατά σοφίαν θείου 
πολιτεύματος» (Προς Νεωτέρους μοναχούς διδασκαλία, 
Μίρηο, Ρ.Θ.79, στ. 537-540). Κατά συνέπειαν δε τούτου 
δεν δύναται να δωρίζη τι εις ετέραν αδελφήν ή συγγενι¬ 
κά πρόσωπα ή πτωχούς. Δώρα ή ευλογίαι προερχόμενοι 
εκ συγγενικών προσώπων ή γνωστόν παραδίδονται εις 
το Κοινόβιον δια τας ανάγκας αυτού. 

ιθ) Αι αδελφαί είναι υποχρεωμένοι να προσέρχω- 
νται εν ευσχήμω περιβολή (μετά εξωράσου και επα- 
νωκαλλύματος) ανελλιπώς και εγκαίρως εις τας Ιεράς 
Ακολουθίας του Κοινοβίου, όπως «εμφόβως, εντρόμως, 
εμπόνως, νηφαλίως τε και εγρηγορότως» (Ευαγρίου, 
Μίρηο, Ρ.Ο. 40, στ. 1246) αναπέμπουν ευχάς και δεήσεις. 
Υποχρεούνται εγκαίρως επίσης να προσέρχονται αι 
αδελφαί τόσον εις την κοινήν Τράπεζαν καθώς και εις 
τας Γενικός Συνάξεις της Αδελφότητος, εις ας Συνάξεις 
συζητούνται γενικής φύσεως θέματα και προβλήματα 
του Κοινοβίου η γίνεται διδασκαλία Πατερική παρά της 
Ηγουμένης η του Πνευματικού. 

κ) Αι αδελφαί υποχρεούνται κατά την ώραν της κοι¬ 
νής λατρείας να ίστανται η να κάθηνται, καθ' ας ώρας 
επιτρέπει το τυπικόν, μετά σεμνότητος, ευλαβείας και 


φόβου Θεού, ενθυμούμενοι την του Οσίου Συμεών του 
Νέου Θεολόγου προτροπήν: «Μη χαυνούμενος το σώμα 
και πόδα παρά πόδα ιστάμενος η επικουμβίζων τοίχοις 
και κίοσιν, αλλά τας μεν χείρας ασφαλώς δεδεμένας 
έχει οφείλει, τους πόδας επιστηριζομένους ίσους τη γη, 
την δε κεφαλήν ασάλευτον.,.αμετεώριστον δε μάλλον 
έχειν το όμμα και την ψυχήν και μόνη προσέχειν τη 
ψαλμωδία και τη αναγνώσει» (Κατήχησις ΚΣΤ', δουΐΌθε 
ΘίΐΓθΙίβηπθε, 113, σελ. 72). Η άνευ λόγου απουσιάζουσα ή 
βραδέως προσερχομένη εις τας Ακολουθίας της Ιεράς 
Μονής επιπλήσσεται υπό της Ηγουμένης. Η είσοδος και 
παραμονή αδελφών εις το Ιερόν Βήμα εκτός της εχού- 
σης διακονίαν τόσον κατά τας ώρας των Ακολουθιών 
όσον και εις άλλας ώρας απαγορεύεται. 

κα) Αι αδελφαί εγείρονται μίαν ώραν προ της ενάρ- 
ξεως της πρωινής ακολουθίας δια την εκτέλεσιν του 
προσωπικού των Μοναχικού Κανόνος. 

κβ) Αι αδελφαί υποχρεούνται να μετέχουν εις τας 
νηστείας της Αγίας Εκκλησίας. Τρώγουν δε εν σιωπή εν 
τη Τραπέζη, ένθα γίνεται ανάγνωσις και μόνον κατόπιν 
ευλογίας της Ηγουμένης δύναται μοναχή δια λόγους 
ασθένειας η αναγκαίας εργασίας να απουσιάζη εκ της 
κοινής Τραπέζης. Εις την Τράπεζαν παρακάθηνται μόνον 
μοναχαί και αι δόκιμοι. 

κγ) «Επεί διπλούς ο άνθρωπος», ως ορίζει ο Μ. Βα¬ 
σίλειος, διπλούν είναι προσήκει και το της αρετής 
σπούδασμα, πόνοις τε σώματος και ψυχής ασκήμασι 
κατορθούμενον. Πόνοι δε σώματος ουχ’ ή αργία, αλλά 
το έργον εστί» (Ασκητ. Διατ. Δ' 3, Ε.Π.Ε. ΤΟΜ. 9ος, σελ. 
434), άπασαι αι αδελφαί ασκούν το ανατιθέμενον εις 
αυτός διακόνημα, γνωρίζουσαι ότι η διακονία δεν πρέπει 
να γίνεται αφορμή πνευματικής αδιαφορίας και ασυγ- 
χωρήτου περισπασμού. 

Ουδέν διακόνημα είναι ισόβιον ή αναπόσπαστον. Άρνη- 
σις αδελφής εις εκτέλεσιν ανατιθέμενου διακονήματος 
αδιακαιολόγητος, σημαίνει ανυπακοήν. Η επιμονή δε εις 
την άρνησιν συνεπάγεται επιτίμιον. 

Εις περίπτωσιν αδυναμίας, ασθένειας ή αγνοίας δύ- 
ναται η Ηγουμένη, τη συνεργασία μετά του Ηγουμενο¬ 
συμβουλίου, να αλλάξη το διακόνημα της αδελφής εις 
οιονδήποτε χρόνον. 

Εάν αδελφή τις παρατηρήση αμέλειαν ή κακήν λει¬ 
τουργίαν εις διακόνημα δεν δικαιούται να επέμβη η ιδία 
προς διόρθωσιν αυτής, αλλά οφείλει να αναφέρη ταύτην 
εις την Ηγουμένην ή εις την αναπληρώτριαν αυτής. 

κδ) Δέον όπως πάντοτε ενηχούν εις τας διανοίας των 
αδελφών οι λόγοι του Ιδρυτού της τοπικής Εκκλησίας 
της Κορίνθου: «Παρακαλώ, αξίως περιπατήτε της κλή- 
σεως ης εκλήθητε, μετά πάσης ταπεινοφροσύνης και 
πραότητος, μετά μακροθυμίας ανεχόμενοι αλλήλων εν 
αγάπη, σπουδάζοντας τηρείν την ενότητα του πνεύ¬ 
ματος εν τω συνδέσμω της ειρήνης. Εν σώμα και εν 
πνεύμα, καθώς και εκλήθητε εν μια ελπίδι της κλήσεως 
υμών» (Εφεσ. δ', 1-4 ). 

Άρθρον 12 

Εισαγωγή και δοκιμασία αδελφών 

Δια την εισαγωγήν εις την Ιεράν Μονήν νέων αδελφών 
απαιτούνται: 

α) Νόμιμος ηλικία, ήτοι η υπό του Συντάγματος προ- 
βλεπομένη. Εις περίπτωσιν ανηλίκου απαιτείται η γρα¬ 
πτή συγκατάθεσις και των δύο γονέων η του ασκούντος 
την υπό του νόμου καθοριζομένην κηδεμονίαν. 

β) Ικανός χρόνος επικοινωνίας των υποψηφίων μετά 
της Ιεράς Μονής προ της εισόδου αυτών εις την I. Μονήν 
ως δοκίμων. 

γ)Έγγραφος αίτησις της υποψήφιας δια την εγγραφήν 
της εις το δοκιμολόγιον της I. Μονής εν τη οποία θα ανα- 
φέρηται, ότι «εκούσια τη γνώμη» θέλει να ασπασθή τον 

Μοναχικόν βίον, υποβαλλομένη μετά παρέλευσιν εξαμή¬ 
νου παραμονής εις αυτήν, χρησιμοποιούμενου του χρο¬ 
νικού τούτου διαστήματος προς καλύτερον γνωριμίαν. 

δ) Η είσοδος δοκίμου εις την I. Μονήν γίνεται κατό¬ 
πιν συνεννοήσεως της Ηγούμενης μετά των μελών του 
Ηγουμενοσυμβουλίου λαμαβανομένης σοβαρώς υπ’ όψιν 
της γνώμης του Πνευματικού και ευλογία του οικείου 
Μητροπολίτου. 

ε) Η γενομένη δεκτή ως δόκιμος αδελφή, και κατά τα 
ανωτέρω εγγραφείσα εις το δοκιμολόγιον της I. Μονής 
δοκιμάζεται επί τριετίαν. Ο χρόνος ούτος δύναται να 
συντμηθή η να αυξηθή αναλόγως της επιδόσεως της 
δοκίμου εις τας πνευματικός απαιτήσεις του Κοινοβίου 
η εις όλως σοβαρός και εκτάκτους περιστάσεις. 

στ) Η εγγραφείσα ως δόκιμος παραδίδει πάντα τα 
εαυτής υπάρχοντα προς φύλαξιν παρά της Αδελφότη¬ 
τος, εις τρόπον ώστε να παραλαβή αυτά, άνευ ουδεμιάς 
άλλης απαιτήσεως, εάν προ της ρασοφορίας της ήθελεν 
απέλθη ή αποβληθή της I. Μονής. 

ζ) Δόκιμος μοναχή εάν εγκατάλειψη την I. Μονήν γίνε¬ 
ται εκ νέου δεκτή εφ’ όσον συμφωνήσουν προς τούτο η 
Ηγουμένη και τα μέλη του Ηγουμενοσυμβουλίου. 

η) Μετά την κανονικήν δοκιμασίαν η δόκιμος μοναχή, 
προτάσει της Ηγουμένης, αποφάσει του Ηγουμενοσυμ¬ 
βουλίου, εγκρίσει δε και ευλογία του οικείου Μητροπο¬ 
λίτου, προχειρίζεται εις ρασοφόρον. 

Κατώτερον όριον ηλικίας δια την ρασοφορίαν θεωρεί¬ 
ται το υπό του Σεβασμιωτάτου Μητροπολίτου Κορίνθου 
Παντελεήμονος δια της υπ’ αριθμ. 1134/9.10.95 εγκυκλίου 
του ορισθέν. 

Αι αυταί διατυπώσεις τηρούνται και εις την περίπτω- 
σιν προχειρίσεως ρασοφόρου εις Μεγαλόσχημον. 

θ) Άτομα διανοητικώς η ψυχικώς ασθενή δεν γίνονται 
δεκτά εις την I. Μονήν ως δόκιμοι. 

ι) Προ της κουράς υπενθυμίζεται εις τας δοκίμους ότι 
δύναται να διαθέσουν κατά βούλησιν τυχόν ατομικήν 
εκ κληρονομιάς η άλλως πως κτηθείσαν περιουσίαν 
των. Η περιουσία της Μεγαλοσχήμου Μοναχής ανήκει 
εις την Ιερόν Μονήν. 

ια) Ρασοφόρος η Μεγαλόσχημος μοναχή προερχομένη 
εξ άλλης Αδελφότητος γίνεται δεκτή εάν αποφασίσουν 
τα 3/4 του συνόλου των μελών της Αδελφότητος (ή το 
Ηγουμενοσυμβούλιον μετά του Πνευματικού) τη εγκρίσει 
του Μητροπολίτου. 

ΚΕΦΑΛΑΙΩΝ Δ' 

Άρθρον 13 

Ο Πνευματικός της Ιερός Μονής 

α) Ο Πνευματικός της I. Μονής διορίζεται υπό του 
οικείου Μητροπολίτου, κατόπιν προτάσεως της Αδελ¬ 
φότητος. 

Ούτος δύναται να προέρχεται εξ οιασδήποτε Μητρο- 
πόλεως ή εξ Αγίου Όρους (Αθω) ή εξ οιασδήποτε άλλης 
Ιεράς Μονής. 

β) Δέον να είναι πρόσωπον, σοβαρόν, πνευματικόν, 
ωρίμου ηλικίας, ιερομόναχος οπωσδήποτε και ουχί άμοι¬ 
ρος ου μόνον της θεωρίας αλλά κυρίως της πράξεως 
της μοναχικής ζωής. 

γ) Ο Πνευματικός διαμένει εκτός του οικήματος των αδελ¬ 
φών, διαιτάται κατ' ιδίαν και μόνον τας μεγάλος εορτάς 
παρακάθηται εις την κοινήν Τράπεζαν μετά των αδελφών. 

δ) Ο Πνευματικός συνεργάζεται μετά της Ηγουμέ¬ 
νης δια παν πνευματικόν θέμα ανακύπτον εντός της 
Αδελφότητος. Εξομολογεί και οικοδομεί πνευματικώς 
τας αδελφός, τελών συνάξεις συγκαλουμένας υπό της 
Ηγουμένης. 

ε) Καθήκοντα εφημερίου εν τη I. Μονή εκτελεί Ιερεύς, 
κατά το δυνατόν ωρίμου ηλικίας, τον οποίον εγκρίσει 


του οικείου Μητροπολίτου καλούν και δέχονται υπό 
αποκλειστικήν αυτών ευθύνην η Ηγουμένη και το Ηγου¬ 
μενοσυμβούλιον. 

ΚΕΦΑΛΑΙΩΝ Ε' 

Αρθρον 14 
Φιλοξενία 

α) Η I. Μονή ακολοθούσα την μακραίωνα μοναστικήν 
παράδοσιν παρέχει, εν τω μέσω των δυνατοτήτων της, 
φιλοξενίαν προς πάντα προερχόμενον προσκυνητήν. 

Γενικώς οι επισκέπται τυγχάνουν της κατά το δυνα¬ 
τόν καλυτέρας υποδοχής, φιλοξενίας και εκδηλώσεως 
αγάπης. Την διακονίαν ταύτην εκτελεί κατάλληλος προς 
τούτο αδελφή εκ των μεγαλυτέρων τη ηλικία, ήτις φέρει 
ονομασίαν «ξενοδόχος» και ήτις επιτελεί το έργον αυτής 
μετά σοβαρότητος, συνέσεως και προσήνειας. 

β) Η διανυκτέρευσις εν τη Ιερά Μονή απαγορεύεται 
εκτός των κάτωθι περιπτώσεων: 

1) Όταν υπάρχει ασθενής τις εκ των περιοχών μακράν 
της I. Μονής δια τέλεσιν Θείας Λειτουργίας υπέρ υγείας 
αυτού. 

2) Οσάκις - και μόνον δια γυναίκας - νεαρά τις κατα¬ 
φεύγει εν απελπισία, επιζητούσα ηθικόν στηριγμόν η 
πνευματικήν καθοδήγησιν. 

3) Οσάκις καταφεύγει προς την I. Μονήν γυνή τις επι¬ 
θυμούσα να μονάση. Κατά τας περιπτώσεις 2 και 3 της 
παραγράφου 3 παρέχεται φιλοξενία υπό την αυστηρόν 
προϋπόθεσιν ότι θα ενημερωθώσι πάραυτα οι γονείς 
της, η Αστυνομική Αρχή Χιλιομοδίου και η Ιερά Μητρό- 
πολις Κορίνθου. 

γ) Απαγορεύεται διανυκτέρευσις - φιλοξενία ανδρών 
έστω και στενών συγγενών των αδελφών, εντός του 
περιβόλου της Ιεράς Μονής. 

δ) Αι φιλοξενούμενοι είναι υποχρεωμένοι να δώσουν 
τα στοιχεία της ταυτότητάς των εις την Ηγουμένην η 
την υπεύθυνον του ξενώνος αδελφήν, όταν τούτο θεω¬ 
ρείται απαραίτητον. 

ε) Ψυχοπαθείς δεν φιλοξενούνται εις την Ιεράν Μονήν, 
έστω και αν συνοδεύονται. 

στ) Η φιλοξενία εν τη I. Μονή δεν υπερβαίνει το ει¬ 
κοσιτετράωρον εκτός ειδικών περιπτώσεων δια τας 
οποίας αποφαίνεται η Ηγουμένη εν συνενννοήσει μετά 
των μελών του Ηγουμενοσυμβουλίου. 

ζ) Αι φιλοξενούμενοι, μη εξαιρουμένων και των στε¬ 
νών συγγενών των αδελφών δεν εισέρχονται εις την 
Τράπεζαν και εις τους χώρους διαμονής και εργασίας 
των Μοναχών. 

η) Αι φιλοξενούμενοι δέον όπως παρακολουθούν τας 
Ιεράς Ακολουθίας και συμμετέχουν εις εργασίας τινάς 
της Αδελφότητος, πάντοτε τη αδεία της Ηγουμένης. 

θ) Τόσον αι φιλοξενούμενοι όσον και οι προσκυνη- 
ταί οφείλουν να γνωρίζουν ότι η Ιερά Μονή είναι ερ- 
γαστήριον ψυχών, τόπος προσευχής και αγιασμού και 
ουχί τόπος παραθερισμού και διασκεδάσεως: δια τούτο 
οφείλουν να φέρουν σεμνήν αμφίεσιν μη προκαλούσαν 
την ιερότητα του χώρου και την Ορθόδοξον Μοναστη¬ 
ριακήν παράδοσιν και να μην χρησιμοποιούν μουσικά 
όργανα και άσματα, να μην φωνασκούν, θορυβούν και 
γελούν απρεπώς. 

ι) Πάσα εκτροπή εκ των ανωτέρω η ανάρμοστος συ¬ 
μπεριφορά προς τον χώρον και τηνΑδελφότητα συνεπά¬ 
γεται και την άμεσον απομάκρυνσιν του φιλοξενουμένου. 

ια) Δια πάντα άνθρωπον, όστις δί οιονδήποτε λόγον 
προσέρχεται εις την I. Μονήν, οφείλεται απ όλα τα μέλη 
της Αδελφότητος συμπάθεια, ευσπλαγχνία και αγάπη, 
μεταποιουμένη πάντοτε εις προσευχήν υπέρ των πόσης 
φύσεως αναγκών του, κυρίως όμως υπέρ της μετάνοιας 
και σωτηρίας του καθ’ υπόδειξιν της Ηγουμένης. 

ΚΕΦΑΛΑΙΟΝ ΣΤ' 

Αρθρον 15 

Πόροι της Ιερός Μονής - Διάθεσις αυτών 

α) Έσοδα της Ιερός Μονής είναι: 

1. Το εκ πωλήσεως κηρού προερχόμενα. 

2. Αι πόσης (ρύσεως δωρεαί, εισφοραί, κληρονομιά 

3. Τα εκ της καλλιέργειας της αγροτικής εκτάσεως. 

4. Το προϊόν πωλήσεως βιβλίων, εργόχειρων κ,λπ. 

5. Αι τυχόν κρατικοί επιχορηγήσεις. 

6. Τα εξ ενοικίων και παν άλλο έσοδον προερχόμενον 
εκ της χρηστής και νομίμου πηγής. 

β) Διάθεσις των πόρων: 

1. Δια την συντήρησιν των αδελφών της Ιερός Μονής. 

2. Δια την συντήρησιν και τον εξοπλισμόν εγκατα¬ 
στάσεων του Καθολικού, των παρεκκκλησίων και των 
λοιπών οικοδομημάτων. 

3. Δια την ανοικοδόμησιν και προσθήκην νέων εγκα¬ 
ταστάσεων 

4. Δια την φιλοξενίαν. 

5. Δια τας προς τρίτους νομίμους υποχρεώσεις της 

I. Μονής 

6. Δί ελεημοσύνας η φιλανθρωπικούς σκοπούς. 

Δια την βάσει του προϋπολογισμού οικονομικήν ενί- 
σχυσιν της I. Μητροπόλεως Κορίνθου και των παρ αυτή 
λειτουργούντων ευαγών Ιδρυμάτων. 

ΚΕΦΑΛΑΙΩΝ Ζ' 

Αρθρον 16 

Περί πειθαρχικού ελέγχου 

α) Την άσκησιν του πειθαρχικού ελέγχου επί των 
αδελφών της I. Μονής δι απλός παραβάσεις αυτών, 
ασκεί μετ’ αγάπης, συνέσεως και διακρίσεως η Ηγουμέ- 
νη. Δια σοβαρώτερα παραπτώματα τον έλεγχον ασκεί 
το Ηγουμενοσυμβούλιον, συνεδριάζον υπό την προεδρί¬ 
αν της Ηγουμένης. 

Αι συνήθως επιβαλλόμενοι ποιναί είναι αι κάτωθι: 

1. Παραίνεσις και νουθεσία η και επιτίμησις της παρε- 
κτραπείσης αδελφής κατ ιδίαν η ενώπιον του Ηγουμε¬ 
νοσυμβουλίου η ενώπιον της Αδελφότητος. 

2. Επιβολή επιτιμίου, ήτοι ωρισμένος αριθμός κομβο- 
σχοινίων η γονυκλισιών. 

3. Αποχή εκ της κοινής Τραπέζης επί ωρισμένας ημέρας. 

4. Παύσις από τυχόν διακόνημα. 

5. Έκπτωσις από του αξιώματος του Ηγουμενοσυμ¬ 
βουλίου μετά τρεις αδικαιολογήτους απουσίας αυτής 
εκ των συνεδριάσεων του Ηγουμενοσυμβουλίου. 

6. Προσωρινή αποβολή από την I. Μονήν, διάρκειας 
μέχρι εξ μηνών, μετ’ εγκλεισμού εις ετέραν Μονήν, με 
απαραίτητον έγκρισιν του Σεβασμιωτάτου Μητροπο¬ 
λίτου Κορίνθου. 

7. Οριστικήν αποβολή της αδελφής εκ της Ιερός Μο¬ 
νής, εις περίπτωσιν σοβαρός παρεκτροπής, τη εγκρίσει 
του οικείου Μητροπολίτου. 

8. Βαρυτέραν των ανωτέρω ποινήν δύναται να επι- 
βάλλη μόνον ο οικείος Μητροπολίτης, βάσει του Νόμου 
περί Εκκλησιαστικών Δικαστηρίων. 

ΚΕΦΑΛΑΙΟΝ Η' 

Αρθρον 17 
Σφραγίς 

Η Ιερά Μονή έχει σφραγίδα κυκλικήν φέρουσαν εις το 
κέντρον αυτής παράστασιν εικόνος της Κοιμήσεως της 
Θεοτόκου, πέριξ δε της εικόνος την επιγραφήν: «Ιερά 
Μονή Φανερωμένης Κλεωνών Κορινθίας». 


Αρθρον 18 

Εορταί και Πανηγύρεις 

Η Ιερά Μονή άγει την πανήγυριν αυτής κατά την από- 
δοσιν της εορτής της Κοιμήσεως της Θεοτόκου, ήτοι 
την 23ην Αυγούστου, γενησομένην ούτω: 

Την 21ην Αυγούστου λαμβάνει χώραν το «οδοιπορικόν», 
ήτοι η λιτάνευσις της θαυματουργού Εικόνος της Κυρίας 
Θεοτόκου εκ της Παλαιός Ιερός Μονής εις την Νέαν 
τοιαύτην. Την 22αν Αυγούστου τελείται Μέγας Εσπερι¬ 
νός και την 23ην Αυγούστου Όρθρος και Θ. Λειτουργία. 

Πανηγυρίζει επίσης την 11ην Μαρτίου ημέραν μνήμης 
του Αγίου Σωφρονίου Πατριάρχου Ιεροσολύμων, του 
οποίου η Τίμια Κάρα είναι αποτεθησαυρισμένη εις την 
I. Μονήν και την 17ην Ιουλίου εορτήν της Αγ. Μαρίνης 
δια το ομώνυμον παρεκκλήσιον της I. Μονής. 

Αρθρον19 

Δια παν μη προβλεπόμενον υπό του παρόντος Κανο¬ 
νισμού αποφασίζει το Ηγουμενοσυμβούλιον συμφώνως 
προς την μοναστικήν παράδοσιν. 

Αρθρον 20 

Η Ιερά Μονή έχει εις την δικαιοδοσίαν της και την Πα¬ 
λαιόν Μονήν της Ζωοδόχου Πηγής (Παλαιομονάστηρον) 
και μεριμνά δια την συντήρησιν αυτής, ερχομένη πά¬ 
ντοτε εις συνεννόησιν δια πάσαν εργασίαν και αιτούσα 
την συνδρομήν της Αρχαιολογικής Υπηρεσίας δια τον 
λόγον ότι ο εν αυτή Ιερός Ναός έχει χαρακτηρισθεί 
διατηρητέον μνημείον. Επίσης η I. Μονή μεριμνά δια την 
τέλεσιν Θ. Λειτουργιών εν αυτή τόσον κατά την ημέραν 
της Πανηγύρεως (Παρασκευή της Διακαινησίμου), καθώς 
και άλλων ημερών του έτους. 

Μετά την 15ην Αυγούστου τελούνται εν αυτή καθη¬ 
μερινώς Παρακλήσεις, ψάλλουσαι αι αδελφοί την εξ 
ιδίας φυλλάδος Παράκλησιν της Παναγίας Φανερωμέ¬ 
νης, ποίημα του μακαριστού Μοναχού Γερασίμου Μι- 
κραγιαννανίτου. 

Εξ αυτής το εσπέρας της 21ης Αυγούστου εκκινεί 
«το οδοιπορικόν», ήτοι η λιτάνευσις της Ιερός Εικόνος 
συμφώνως των διαλαμβανομένων εν τω άρθρω 17. 

Ωσαύτως θα είναι δυνατή και εφ’ όσον η προσέλευσις 
των προσκυνητών πολλαπλασιασθή η απόσπασις εκ 
περιτροπής δύο (2) αδελφών, αποφάσει του Ηγουμε¬ 
νοσυμβουλίου και εγκρίσει του οικείου Μητροπολίτου, 
εις την Παλαιόν Ιερόν Μονήν, προς εξυπηρέτησιν των 
προσκυνητών, αι οποίαι θα επιστρέφουν εις την Νέαν 
Ιερόν Μονήν πριν την δύσιν του ηλίου. 

Αρθρον 21 

Ο παρών Εσωτερικός Κανονισμός, συνταχθείς επί 
Ηγουμενίας της Μοναχής Ευπραξίας Ζέρβα, ψηφισθείς 
δε υπό της Αδελφότητος κατά την σύναξιν της 21ης του 
μηνός Μαΐου του έτους 1996 και εγκριθείς υπό του Σε- 
βασμιωτάτου Μητροπολίτου Κορίνθου Παντελεήμονος, 
δημοσιευθήσεται κατά νόμον εις το Επίσημον Δελτίον 
της Εκκλησίας της Ελλάδος «ΕΚΚΛΗΣΙΑ». 

Ο Κανονισμός αυτός να δημοσιευθεί στην Εφημερίδα 
της Κυβερνήσεως 

Αθήνα, 7 Νοεμβρίου 1996 

Ο Πρόεδρος 
(■ Ο Αθηνών ΣΕΡΑΦΕΙΜ 

Ακριβές Αντίγραφον 
Αθήνα, 1 Οκτωβρίου 2015 
Ο Αρχιγραμματεύς 
| Ο Μεθώνης ΚΛΗΜΗΣ 

